**Prof. Asoc. Dr. Etlon Peppo**

**Prof. Asoc. Dr. Etlon Peppo** është i punësuar me kohë të plotë pranë Fakultetit të Drejtësisë, Universiteti i Tiranës.

Ka një përvojë pune shumë vjeçare si pedagog dhe studiues. Pas diplomimit në Fakultetin e Drejtësisë, Universiteti i Tiranës, në vitin 2011, studimet doktorale i ka përfunduar në vitin 2017 në fushën e të drejtës penale pranë Universitetit të Tiranës. Prej vitit 2024, mban titullin “Profesor i Asocuar”.

Fushat e mësimdhënies dhe ekspertizës kërkimore përfshijnë të drejtën penale, të drejtën penale ndërkombëtare, drejtësinë penale për të mitur dhe pronësinë intelektuale.

Ka marrë pjesë në disa projekte kombëtare/ndërkombëtare në fushën e tij të kërkimit, të tillë si: “*Masat e shmangies nga ndjekja penale dhe nga dënimi” (Analizë teoriko-praktike)*”, “*Drejtësia Penale për të Miturit Viktimë dhe Dëshmitarë të Krimeve (Udhëzimet për drejtësine në çështjet qe përfshijnë fëmijët viktima dhe deshmitarë të krimit)*”, “*Aplikimi i marrëdhenieve juridiksionale ndërkombëtare në Republikën e Shqipërisë*”, etj.

Është autor i punimeve të shumta shkencore të referuara në konferenca shkencore kombëtare dhe ndërkombëtare, si dhe artikujve shkencorë të publikuar në revista shkencore kombëtare dhe ndërkombëtare brenda fushës së tij të kërkimit. Botimet e tij përfshijnë, ndër të tjera, punimet shkencore ‘*Criminal enforcement of intellectual property rights: an overview and comparative analysis of the Balkans*”, botuar në revistën e Universitetit të Oksfordit, “*Issues of implementation of the fair trial in the Albanian system: Analysis in the framework of the* *Constitutional Court and ECHR's jurisprudence on Albania's cases*”, “A comprehensive review of the diversion of children in conflict with law from judicial proceedings in Albania’, etj..

Ka shërbyer gjithashtu në cilësinë e anëtarit të KIZ-it në UT.